חוק לתיקון פקודת בתי הסוהר (מס' 61 והוראת שעה), התשפ"ג-2023
הצעת חוק ממשלתית, הכנסת ה-25
פורסם: ספר החוקים, חוברת 3017, עמ' 28, 2023-02-12T00:00:00+02:00
חוק לתיקון פקודת בתי הסוהר (מס' 61 והוראת שעה), התשפ"ג-2023 אושר בקריאה השנייה והשלישית ביום י"ז בשבט התשפ"ג (8 בפברואר 2023).
החוק מאריך את הוראת השעה הקובעת תקופות שחרור מינהלי מורחבות, עד ליום י"ג באב התשפ"ג (31 ביולי 2023).  בנוסף, נקבע כי במהלך תקופה זו יעמוד תקן הכליאה, שהוא מספר הכלואים שאם עוברים אותו ניתן להתחיל בשחרורים מינהליים, יעמוד על 14,500. עוד נקבע בחוק כי נציב בתי הסוהר יהיה רשאי לעכב ב-24 שעות את שחרורו המנהלי של אסיר שהורשע בעבירת מין או אלימות לשם מתן הודעה לנפגע העבירה. לבסוף, החוק הבהיר גם כי כל הבחנה שיש בחוק ביחס לאסירים ששוחררו על תנאי בידי ועדות השחרורים תחול גם לעניין חיילים שמרצים את עונשים בבתי הסוהר של שירות בתי הסוהר, ושוחררו בידי הוועדות לעיון בעונש לפי חוק השיפוט הצבאי.